recursal/SuperWikiNEXT-32B huggingface dataset:
Κρανίο
Ο **Φακόχοιρος** (επιστ. ονομ.: *Phacochoerus*), είναι γένος Αρτιοδάκτυλων της οικογένειας των Συΐδων και περιλαμβάνει τα είδη Φακόχοιρος ο Αιθιοπικός (Phacocheorus aethiopicus) και Φακόχοιρος ο Αφρικανικός (Phacocheorus africanus). Στις τοπικές κοινωνίες της Αφρικής ονομάζεται warthog, ενώ είναι γνωστός και ως αγριόχοιρος.

Περιγραφή
---------

Τα θηλαστικά αυτά μπορούν να φτάσουν το μήκος των 190 εκ. (τα 45 ανήκουν στην ουρά) και ύψος ως το ακρώμιο 75 εκ. Είναι χοντρά και άχαρα με παχύ, ρυτιδωμένο δέρμα γκρίζου χρώματος, με λίγες σκληρές τρίχες πιο πυκνές στη σπονδυλική στήλη, όπου σχηματίζουν ένα είδος χαίτης. Οι φακόχοιροι έχουν στο ρύγχος τους τέσσερις κρεάτινες αποφύσεις από τις οποίες πήραν και το όνομά τους. Δύο από αυτές βρίσκονται κάτω από τα μάτια, ενώ οι άλλες δύο ανάμεσα στα μάτια και στα χείλη. Τα κεφάλια των φακόχοιρων είναι πολύ ανεπτυγμένα και έχουν μικρά και μυτερά αυτιά. Τα ρύγχη τους είναι επιμήκη και από τα χείλη εξέχουν οι χαυλιόδοντες που είναι κυρτοί προς τα πάνω, στερούνται σμάλτου και αναπτύσονται συνεχώς, φτάνοντας μερικές φορές το μήκος των 50 εκατοστών. Τους αρέσει να ζουν κοντά σε νερόλακκους και να καλύπτονται με λάσπη, για να προστατεύσουν το δέρμα τους από τον ήλιο και τα κουνούπια. Οι φακόχοιροι που περιλαμβάνουν μερικά υποείδη, ζουν κατά αγέλες με οικογενειακή βάση (ένας αρσενικός, μια θηλυκιά και τα μικρά τους, συνήθως 1-8) στις σαβάνες της Αφρικής νότια της Σαχάρα, είναι φυτοφάγα και τρέφονται με βολβούς και ρίζες. Επειδή δεν έχουν όλους τους σπονδύλους στη σπονδυλική τους στήλη (με αποτέλεσμα να μην μπορούν να στρίψουν κανονικά το κεφάλι τους), όταν τρώνε γονατίζουν στα μπροστινά τους πόδια για να φτάσουν το φαγητό τους. Υπερασπίζονται με γενναιότητα τα μικρά τους απέναντι στα αρπακτικά, ακόμα και εναντίον λιονταριών. Υφίστανται εντατικό κυνήγι για το κρέας, τους χαυλιόδοντες και το δέρμα τους, που χρησιμοποιείται με πολλούς τρόπους.

Δείτε Επίσης
------------

* Αρτιοδάκτυλα
* Φακόχοιρος της Ερήμου
* Φακόχοιρος ο Κοινός

Πηγές
-----

* Εγκυκλοπαίδεια Νέα Δομή, Εκδόσεις Δομή, Τόμος 34, σελ. 154, Αθήνα 1996.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φακόχοιρος** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Φακόχοιρος** |
Ο **Τζόρτζο Καρμπόνε** (ιταλικά: *Giorgio Carbone*‎‎, 1936 – 25 Νοεμβρίου 2009) ήταν Ιταλός ο οποίος διεκδίκησε την αρχηγία του κράτους ενός κρατιδίου με την ονομασία Πριγκιπάτο της Σεμπόργκα, του οποίου η ανεξαρτησία δεν αναγνωρίζεται εκτός της επικρατείας του. Το πριγκιπάτο εκτείνεται στην ιταλική πόλη με το ίδιο όνομα,

Βιογραφία
---------

Είχε πάρει τον τίτλο του *Γεωργίου του Α΄, Πρίγκιπα της Σεμπόργκα*.

Στις αρχές της δεκαετίας του ' 60 ο Καρμπόνε εργαζόταν ως σύμβουλος των τοπικών καλλιεργητών ανθέων και άρχισε να προωθεί την ιδέα να συνεχίσει να έχει την ανεξαρτησία του το πριγκιπάτο της Σεμπόργκα. Ως το 1963 οι κάτοικοι της Σεμπόργκα είχαν πειστεί από τα επιχειρήματα του Καρμπόνε και τον εξέλεξαν αρχηγό κράτους. Έκτοτε είχε τον τίτλο Γεώργιος Α΄, Πρίγκιπας της Σεμπόργκα. Ήταν επίσης γνωστός στην περιοχή ως 'Sua Tremendita' ή 'Η Αυτού Υψηλότης'.

Το 2005 πραγματοποίησε μια σπάνια τηλεοπτική εμφάνιση στην εκπομπή του BBC *How to Start Your Own Country* , στο τρίτο επεισόδιο. 

Έναν χρόνο μετά, τον Ιανουάριο του 2006 ο Καρμπόνε ανακοίνωσε ότι προτίθετο να παραιτηθεί από το θρόνο όταν θα έφτανε στην ηλικία των 70 ετών, προφανώς εξαιτίας μιας διαμάχης για την αναδόμηση του υπαίθριου κέντρου, ωστόσο δεν τήρησε την υπόσχεσή του.

Τον Ιούνιο του 2006 ξέσπασε διαμάχη για την εξουσία όταν μια γυναίκα που αυτοαποκαλείτο "Πριγκίπισσα Γιασμίνε φον Χοενστάουφεν Ανζού Πλανταζενέ" διεκδίκησε το θρόνο λέγοντας πως εκείνη έπρεπε να είναι πριγκίπισσα της Σεμπόργκα. Η ίδια απέστειλε επιστολή στον Πρόεδρο της Ιταλίας και του πρότεινε να επιστρέψει η Σεμπόργκα στον έλεγχο του κράτους.

Ο Καρμπόνε απεβίωσε το 2009. τον διαδέχθηκε η Α.Υ. Τζοβάννι Νταρτιέρι (Giovanni Dartieri), αντιβασιλέας από 1η Δεκεμβρίου 2009.

Παραπομπές
----------

1. ↑  Ανακτήθηκε στις 17  Ιουνίου 2019.
2. ↑  'Prince' of Ligurian village dies - News in English - ANSA.it
3. ↑  "Prince of the piazza "[*νεκρός σύνδεσμος*], Anthony Peregrine, The Daily Telegraph, Δεκέμβριος 1999
4. ↑  "Noel Gallagher is my choice for monarch", Caitlin Moran, The Times, 30 Ιανουαρίου 2006
5. ↑  "Prince of Seborga fights on for 362 subjects" Αρχειοθετήθηκε 2007-04-12 στο Wayback Machine. Italy Magazine, 15 Ιουνίου 2006
6. 1 2  "Battle rages for His Tremendousness's throne" Αρχειοθετήθηκε 2007-03-11 στο Wayback Machine. Malcolm Moore, Daily Telegraph, 13 Ιουνίου 2006
7. ↑  "Wanted: prince to rule village", Richard Owen, The Times, 24 Ιανουαρίου 2006
8. ↑  "The best of the World Today" Αρχειοθετήθηκε 2007-06-25 στο Wayback Machine. BBC, 16 Ιανουαρίου 2006
Ο **Φώτης Παπαφώτης** (1934-2019) ήταν βετεράνος του κυπριακού αγώνα της περιόδου 1954-1959 και συνταξιούχος εκπαιδευτικός. Διετέλεσε στέλεχος της ΕΟΚΑ (τομεάρχης Καρπασίας) και αργότερα της ΕΣΕΑ (πολιτικού σκέλους της ΕΟΚΑ Β΄) δηλαδή της οργάνωσης που πρόδωσε την Κύπρο, συμμετείχε στο Πραξικόπημα και άνοιξε την πόρτα για να εισβάλει η Τουρκία. Ως εκπαιδευτικος διακρίνονταν για τις αντιπαιδαγωγικες μεθόδους που εφαρμοζε εις βάρος της ψυχικής υγείας των μαθητών.

Βιογραφία
---------

Ο Παπαφώτης γεννήθηκε το 1934 στην Aκανθού Aμμοχώστου και μετά την ολοκλήρωση των εγκύκλιων σπουδών του εισήλθε στη Θεολογική Σχολή Αθηνών. Κατά την παραμονή του στην Ελλάδα, συμπεριλήφθηκε στους Κύπριους φοιτητές που μετέβησαν το διάστημα 1954-1955 στην Κρήτη, όπου εκπαιδεύτηκαν στον ανταρτοπόλεμο από τον σημαντικό τοπικό οπλαρχηγό της Εθνικής Αντίστασης, Μανώλη Μπαντουβά και τους άνδρες του. Αργότερα, τόσο ο Παπαφώτης όσο και οι υπόλοιποι φοιτητές (μεταξύ των οποίων οι Ρένος Κυριακίδης, Θάσος Σοφοκλέους, Τάκης Κάιζερ, Πέτρος Στυλιανού κ.ά.) επέστρεψαν στην Κύπρο και συμμετείχαν στον αγώνα της ΕΟΚΑ, αναλαμβάνοντας χρέη τομεαρχών.

Κατά τη διάρκεια του αγώνα τη ΕΟΚΑ, ο Παπαφώτης ανέλαβε καθήκοντα τομεάρχη στην περιοχή της Καρπασίας. Η δράση του περιλάμβανε μεταξύ άλλων και την οργάνωση εκτελέσεων των ατόμων που θεωρήθηκαν από την οργάνωση ως προδότες και συνεργάτες των Βρετανών, γεγονός για το οποίο κατηγορήθηκε από την αριστερά, καθώς ανάμεσα στους εκτελεσθέντες συμπεριλαμβάνονταν και μέλη του ΑΚΕΛ, για τα οποία το κόμμα απορρίπτει τις συγκεκριμένες κατηγορίες, θεωρώντας τις εκτελέσεις ως πολιτικές.

Αργότερα, διετέλεσε μέλος της ΕΣΕΑ, πολιτικής οργάνωσης της ΕΟΚΑ Β΄, αποτελώντας έναν από τους σημαντικότερους συνεργάτες του Γεωργίου Γρίβα μέχρι το 1973, όταν αυτοεξορίστηκε στην Ελλάδα μετά την αποπομπή του από την ΕΟΚΑ Β΄ εξαιτίας της θέσης του για πολιτικοποίηση της δράσης της οργάνωσης.

Απεβίωσε στις 11 Δεκεμβρίου 2019.

Συγγραφικό έργο (ενδεικτική)
----------------------------

* Η Καρπασία στον Αγώνα της ΕΟΚΑ
* Σύγχρονος Εφιάλτης του Έθνους: ΚΚΕ – ΑΚΕΛ

Παραπομπές
----------

1. 1 2  www.sigmalive.com/news/local/601656/apeviose-o-tomearxis-karpasias-tis-eoka-fotis-papafotis.
2. 1 2  (Γερμανικά) *Κατάλογος της Εθνικής Βιβλιοθήκης της Γερμανίας*. 141773294. Ανακτήθηκε στις 17  Ιουλίου 2021.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Απριλίου 2018. Ανακτήθηκε στις 27 Απριλίου 2018.
4. ↑
5. ↑  Ρένος Κυριακίδης, *Μυστική Οργάνωση Κ.Α.Ρ.Η. 1931 - 1964*, Κύπρος 1986, σελ. 46 - 48.
6. ↑  «Τιμούν τον Παπαφώτη…». Διάλογος. Apr 22, 2018. Αρχειοθετήθηκε από το πρωτότυπο στις 2018-04-26.. Ανακτήθηκε στις 26.04.2018.
7. ↑  «Βιογραφικό». *papaphotis.org*. Φώτης Παπαφώτης. Αρχειοθετήθηκε από το πρωτότυπο στις 20 Ιουνίου 2014. Ανακτήθηκε στις 8 Ιουνίου 2018. CS1 maint: Unfit url (link)
8. ↑  «Απεβίωσε ο Τομεάρχης Καρπασίας της ΕΟΚΑ Φώτης Παπαφώτης». *www.sigmalive.com*. 11 Δεκεμβρίου 2019. Αρχειοθετήθηκε από το πρωτότυπο στις 28 Δεκεμβρίου 2019. Ανακτήθηκε στις 28 Δεκεμβρίου 2019.

Εξωτερικοί σύνδεσμοι
--------------------

Συνέντευξη Φώτη Παπαφώτη στον Κώστα Γενάρη Μέρος 1 από 4
Ο **λύκος της τούνδρας** (*Canis lupus albus*) είναι υποείδος του γκρίζου λύκου ιθαγενής των ζωνών της ευρασιατικής τούνδρας και της δασικής τούνδρας από τη Φινλανδία έως τη χερσόνησο Καμτσάτκα. Περιγράφηκε για πρώτη φορά το 1792 από τον Ροβέρτο Κερρ, ο οποίος τον περιέγραψε ως ζων γύρω από τον Ιενεσέη, και ότι έχει πολύτιμη γούνα.

Πρόκειται για ένα μεγάλο υποείδος, με τα ενήλικα αρσενικά να έχουν μήκος σώματος 118-137 εκ. και τα θηλυκά 112-136 εκ. Αν και συχνά γράφεται ότι είναι μεγαλύτερος από τον *C. l. lupus*, αυτό είναι αναληθές, καθώς βαρύτερα μέλη του άλλου υποείδους έχουν καταγραφεί. Το μέσο βάρος είναι 40-49 κιλά για τα αρσενικά και 36,6-41 κιλά για τα θηλυκά. Το υψηλότερο βάρος που καταγράφηκε μεταξύ 500 λύκων που αιχμαλωτίστηκαν στη χερσόνησο Ταϋμύρ και στη χερσόνησο Κάνιν κατά τη διάρκεια του 1951-1961 ήταν ενός γέρικου αρσενικού που σκοτώθηκε στην Ταϋμύρ στα βόρεια του ποταμού Ντουντύπτα, ζυγίζοντας 52 κιλά. Η γούνα είναι πολύ μακρυά, πυκνή, χνουδωτή και απαλή, και είναι συνήθως ανοιχτόχρωμη και γκρίζα. Η κάτω γούνα είναι γκρι μόλυβδου και η πάνω γούνα είναι κοκκινωπό γκρι.

Ο λύκος της τούνδρας γενικά αναπαύεται σε κοιλάδες ποταμών, σύδεντρα και ξέφωτα δασών. Το χειμώνα τρέφεται σχεδόν αποκλειστικά με θηλυκούς ή νεαρούς άγριους και εξημερωμένους ταράνδους, αν και μερικές φορές στοχεύει και λαγούς, αρκτικές αλεπούδες και άλλα ζώα. Το περιεχόμενο των στομάχων 74 λύκων που αιχμαλωτίστηκαν στον Αυτόνομο Θύλακα της Νενετσίας στη δεκαετία του 1950 βρέθηκε να αποτελούταν από 93,1% απομεινάρια ταράνδου. Κατά την καλοκαιρινή περίοδο, οι λύκοι της τούνδρας τρέφονται εκτενώς με πτηνά και μικρά τρωκτικά, καθώς και νεογέννητους ταράνδους.

Παραπομπές
----------

1. ↑  Mech, L. David (1981), *The Wolf: The Ecology and Behaviour of an Endangered Species*, University of Minnesota Press, p. 353, (ISBN 0-8166-1026-6)
2. ↑  Kerr, R. (1792), *The animal kingdom, or zoological system, of the celebrated Sir Charles Linnæus: containing a complete systematic description, arrangement, and nomenclature, of all the known species and varieties of the mammalia, or animals which give suck to their young*, Printed for A. Strahan, and T. Cadell, London, and W. Creech, Edinburgh, p. 137
3. ↑  Heptner, V. G. & Naumov, N. P. (1998) *Mammals of the Soviet Union* Vol.II Part 1a, SIRENIA AND CARNIVORA (Sea cows; Wolves and Bears), Science Publishers, Inc. USA, pp. 182-184, (ISBN 1-886106-81-9)
4. ↑  Heptner, V. G. & Naumov, N. P. (1998) *Mammals of the Soviet Union* Vol.II Part 1a, SIRENIA AND CARNIVORA (Sea cows; Wolves and Bears), Science Publishers, Inc. USA, p. 210, (ISBN 1-886106-81-9)
5. ↑  Heptner, V. G. & Naumov, N. P. (1998) *Mammals of the Soviet Union* Vol.II Part 1a, SIRENIA AND CARNIVORA (Sea cows; Wolves and Bears), Science Publishers, Inc. USA, p. 216, (ISBN 1-886106-81-9)
Η **Χάνα Μάργκαρετ ΜακΝέρ ΜακΝέιλ** (γεν. 26 Φεβρουαρίου 2000) είναι Καναδέζα αθλήτρια της κολύμβησης. Είναι η πρόσφατη Παγκόσμια Πρωταθλήτρια και κάτοχος του ρεκόρ Αμερικής στα 100 μέτρα πεταλούδα (55.83).

Καριέρα
-------

Η ΜακΝέιλ αποτέλεσε μέρος της Καναδικής αποστολής για το Παγκόσμιο Πρωτάθλημα Υγρού Στίβου 2019. Κατέκτησε το χάλκινο μετάλλιο στην ελεύθερη σκυταλοδρομία 4x100 μέτρων γυναικών, συμμετέχοντας με την ομάδα του Καναδά. Την επόμενη μέρα, στον τελικό των 100 μέτρων με πεταλούδα, έκανε τη μεγάλη έκπληξη και κέρδισε το χρυσό μετάλλιο, αφήνοντας πίσω της την κάτοχο του παγκοσμίου ρεκόρ και 4 φορές παγκόσμια πρωταθλήτρια στο αγώνισμα, Σάρα Σιέστρεμ.

Παραπομπές
----------

1. ↑  «Maggie MacNeil». SwimSwam. Ανακτήθηκε στις 26 Ιουλίου 2019.
2. ↑  «Canadian teen Maggie MacNeil wins shocking gold at swimming worlds». CBC Sports. 22 Ιουλίου 2019.
Συντεταγμένες: 39°06′11″N 21°04′32″E﻿ / ﻿39.10306°N 21.07556°E﻿ / 39.10306; 21.07556

Ο **Άγιος Νικόλαος** είναι οικισμός της δημοτικής κοινότητας και δημοτικής ενότητας (τέως δήμου) Κομποτίου, του δήμου Νικολάου Σκουφά, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

Γεωγραφία
---------

Ο Άγιος Νικόλαος είναι πεδινό χωριό στο κεντρικό τμήμα του νομού Άρτας. Βρίσκεται στον κάμπο του Αράχθου, δίπλα και δυτικά από το Κομπότι, πολύ κοντά στα όρια με τον νομό Αιτωλοακαρνανίας και σε μέσο σταθμικό υψόμετρο 50. Απέχει 14 χλμ. περίπου ΝΑ. της Άρτας.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 145 |
| 2001 | 225 |
| 2011 | 106 |

Πραγματικός 
(de Facto) | Έτος | Πληθυσμός |
| --- | --- |
| 1981 | 120 |
| 1991 | 150 |
| 2001 | 229 |
| 2011 | 106 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1981 και προσαρτήθηκε στην κοινότητα Κομποτίου. Με το ΦΕΚ 244Α - 04/12/1997 αποσπάστηκε από την κοινότητα Κομποτίου και προσαρτήθηκε στον δήμο Κομποτίου. Με το ΦΕΚ 87Α - 07/06/2010 αποσπάστηκε από τον δήμο Κομποτίου και προσαρτήθηκε στον δήμο Νικολάου Σκουφά.

Παραπομπές
----------

1. 1 2
2. 1 2
3. 1 2 3  Δομή 1:241
4. 1 2 3  ΠΛΜ 1:569
5. ↑  Εκδόσεις «Ελλάδα»
6. ↑
7. ↑
8. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (εκδ. Βαρελάς)
* eetaa.gr
Η **Φιλλίπα Σάββα** (γεννημένη στις 28 Μαΐου 1999) είναι Κύπρια ποδοσφαιριστής που παίζει ως μέσος για τη Lewes του Πρωταθλήματος Γυναικών FA και έχει αγωνιστεί στην εθνική ομάδα γυναικών της Κύπρου.

Καριέρα σε ομάδες
-----------------

Η Σάββα προσχώρησε στην ΑΕΚ Κοκκινοχωριών το 2011. Ήταν ακόμα στην ομάδαςστην πρώτη κυπριακή κατηγορία τη σεζόν 2016-17, έπαιξε 12 παιχνίδια και σκόραρε τρία γκολ. Τον Φεβρουάριο του 2018, η Σάββα πήρε μεταγραφή στην Liverpool Feds. Τον Αύγουστο του 2019, ο Φραν Αλόνσο, ο διευθυντής που έφερε τη Σάββα στη Liverpool Feds, την έφερε στο νέο του σύλλογο Lewes.

Διεθνής καριέρα
---------------

Η Σάββα έχει αγωνιστεί για την εθνική ομάδα της Κύπρου, εμφανιζόμενη με την ομάδα κατά τη διάρκεια του προκριματικού κύκλου γυναικών της UEFA Euro 2021.

Παραπομπές
----------

1. ↑  «Player Record». Cyprus Football Association. Αρχειοθετήθηκε από το πρωτότυπο στις 20 Ιουνίου 2020. Ανακτήθηκε στις 12 Σεπτεμβρίου 2019.
2. ↑  Frith, Wilf (15 February 2018). «Liverpool Feds sign Cypriot international». She Kicks.. Ανακτήθηκε στις 12 September 2019.
3. ↑  «Alonso adds Cyprus international to new squad». Lewes F.C.. 7 August 2019. Αρχειοθετήθηκε από το πρωτότυπο στις 2020-09-29.. Ανακτήθηκε στις 12 September 2019.
4. ↑  «Cyprus – Squad – UEFA Women's Euro». *UEFA.com*. Union of European Football Associations. Ανακτήθηκε στις 31 Αυγούστου 2019.

Εξωτερικοί σύνδεσμοι
--------------------

* Φιλίππα Σάββα – Επιδόσεις στις διοργανώσεις της UEFA
* (Αγγλικά) Προφίλ Φιλίππα Σάββα στο Soccerway
Η **Μπεϋζιανή στατιστική** είναι στατιστική η οποία βασίζεται στο θεώρημα Bayes και επιτρέπει την αναθεώρηση της αρχικής πιθανότητας ανάλογα με τα παρατηρηθέντα δεδομένα. Κατά την μπεϋζιανή στατιστική, το αντικείμενο της στατιστικής είναι η ανάπτυξη μεθόδων παραγωγής και διαχείρισης δεδομένων κατά τρόπο ενιαίο, επαγωγικό και μαθηματικά συνεπή. Αρχικά λαμβάνουμε μία κατανομή πιθανότητας η οποία βασίζεται στη γνώση μας για τις άγνωστες παραμέτρους πριν συλλεγούν δεδομένα. Σε δεύτερη φάση χρησιμοποιούμε τα δεδομένα που πήραμε από το πείραμα για να επανακαθορίσουμε την κατανομή αυτή.

Θεώρημα Bayes
-------------

Κύριο λήμμα: Θεώρημα Μπέυζ
Το θεώρημα Μπέυζ ορίστηκε μαθηματικά ως η ακόλουθη εξίσωση:.

{\displaystyle \operatorname {P} (A|B)={\frac {\operatorname {P} (B|A)\cdot \operatorname {P} (A)}{\operatorname {P} (B)}},}
όπου *A* και *B* είναι γεγονότα.

* *P*(*A*) και *P*(*B*) είναι οι πιθανότητες των *A* και *B* που είναι ανεξάρτητα μεταξύ τους.
* *P*(*A* | *B*), η υπό συνθήκη πιθανότητα, είναι η πιθανότητα του *A* δεδομένου του *B* να είναι αληθής.
* *P*(*B* | *A*), είναι η πιθανότητα του *B* δεδομένου του *A* να είναι αληθής.

### Εισαγωγικό παράδειγμα

Σε ένα κουτί υπάρχει ένα εξάεδρο ζάρι και ένα τετράεδρο ζάρι. Επιλέγεται τυχαία ένα εκ των δύο ζαριών. Με το ζάρι που επιλέχθηκε γίνονται 5 ρίψεις. Το αποτέλεσμα της κάθε ρίψης καταγράφεται ως εξής:

* καταγράφεται η τιμή "1" αν το ζάρι φέρει 1
* καταγράφεται η τιμή "0" αν το ζάρι δεν φέρει 1

Το αποτέλεσμα που καταγράφηκε για τις 5 ρίψεις είναι 1,1,1,0,1. Αφού οριστεί μια τυχαία μεταβλητή "θ" οι τιμές της οποίας θα εκφράζουν το ζάρι που επιλέχθηκε να βρεθεί η εκ των προτέρων και η εκ των υστέρων κατανομή μάζας πιθανότητας της "θ"

* θ=1 αν επιλέχθηκε το εξάεδρο ζάρι
* θ=2 αν επιλέχθηκε το τετράεδρο ζάρι

Επειδή επιλέγεται τυχαία ένα από τα δύο ζάρια η εκ των προτέρων κατανομή μάζας πιθανότητας είναι p(θ)=0.5
Οι παρατηρήσεις είναι 1,1,1,0,1. Η συνάρτηση πιθανοφάνειας θα είναι (οι πέντε ρίψεις είναι ανεξάρτητες μεταξύ τους άρα η πιθανότητα των παρατηρήσεων ισούται με το γινόμενο της πιθανότητας κάθε επιμέρους παρατήρησης.):
P(B|A)= 5/7776 για θ=1 και 3/1024 για θ=2
Άρα η εκ των υστέρων κατανομή μάζας πιθανότητας είναι:

{\displaystyle \operatorname {P} (A|B)={\frac {\operatorname {P} (B|A)\cdot \operatorname {P} (A)}{\operatorname {P} (B)}}}=
0,18 για θ=1 και 0,82 για θ=2

Παραπομπές
----------

1. ↑  «Μπεϋζιανή Στατιστική - Τμήμα Στατιστικής και Ασφαλιστικής Επιστήμης». 29 Νοεμβρίου 2022. Ανακτήθηκε στις 28 Μαρτίου 2024.
2. ↑  «ΜΠΕΫΖΙΑΝΗ ΣΤΑΤΙΣΤΙΚΗ – ΤΜΗΜΑ ΜΑΘΗΜΑΤΙΚΩΝ». Ανακτήθηκε στις 28 Μαρτίου 2024.
3. ↑  Ι. Σπηλιώτης, Γ. Κοκολάκης. *Θεωρία Πιθανοτήτων και Στατιστικής με Εφαρμογές*. ΑΘΗΝΑ: Εκδόσεις Συμεών. ISBN 978-960-9400-28-2.
4. ↑  «Στατιστική σκέψη» (PDF). ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ.
5. ↑  Στιούαρτ, A.· Ορντ, K. (1994). *Αναλυτική Θεωρία Κένταλ στη Στατιστική: Τόμος I;Θεωρία Διανομής*. Έντουαρντ Άρνολντ.
Συντεταγμένες: 35°14′57″N 25°21′18″E﻿ / ﻿35.24917°N 25.35500°E﻿ / 35.24917; 25.35500

Η **Άγνος** είναι οικισμός της τοπικής κοινότητας Καρουζανών, της δημοτικής ενότητας (τέως δήμου) Καστελλίου, του δήμου Μινώα Πεδιάδας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πεδιάδας του νομού Ηρακλείου, στο γεωγραφικό διαμέρισμα Κρήτης.

Γεωγραφία
---------

Η Άγνος είναι ημιορεινός οικισμός στο Α. τμήμα του νομού Ηρακλείου. Βρίσκεται δυτικά του μικρού ποταμού Αποσελέμη, πάνω στην επαρχιακή οδό Αεροδρομίου-Καστελλίου (ΕΟ 92) και σε μέσο σταθμικό υψόμετρο 200. Απέχει 31 χλμ. περίπου ΝΑ. του Ηρακλείου.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 22 |
| 2001 | 14 |
| 2011 | 3 |

Πραγματικός (de facto) | Έτος | Πληθυσμός |
| --- | --- |
| 1991 | 28 |
| 2001 | 14 |
| 2011 | 3 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1981 και προσαρτήθηκε στην κοινότητα Καρουζανών του νομού Ηρακλείου. Με το ΦΕΚ 144Α - 31/08/1994 αποσπάστηκε από την κοινότητα Καρουζανών και προσαρτήθηκε στον δήμο Καστελλίου. Με το ΦΕΚ 87Α - 07/06/2010 αποσπάστηκε από τον δήμο Καστελλίου και προσαρτήθηκε στον δήμο Μινώα Πεδιάδας.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. 1 2
3. 1 2
4. 1 2 3  Δομή 1:306
5. 1 2  ΠΛΜ 1:651
6. ↑  «Διακοπές», σ. 351
7. ↑
8. ↑
9. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* eetaa.gr
Ο **ποταμός Ορναίν** (γαλλικά: L'Ornain) είναι ποταμός στη βορειοανατολική Γαλλία, στην περιοχή Γκραντ Εστ. Είναι παραπόταμος του ποταμού Σω, πηγάζει βόρεια της κοινότητας Γκραν στο νομό Βοζ και συμβάλλει στον ποταμό Σω στη δεξιά όχθη στην κοινότητα Ετρεπί, στο νομό Μαρν.

Γεωγραφικά στοιχεία
-------------------

Ο ποταμός Ορναίν στο Γκονκούρ-λε-Σατώ
Ο ποταμός Ορναίν δημιουργείται από τη συμβολή δύο μικρότερων ποταμών, των Ονιόν και Μαλντίτ βόρεια της κοινότητας Γκραν στο νομό Βοζ, στα σύνορα με το νομό Μεζ.

Διασχίζει το νομό Μεζ και βγαίνει από το νομό στο Ρανκούρ-συρ-Ορναίν, εισέρχεται στο νομό Μαρν στην κοινότητα Αλιανσέλ και εκβάλλει στον ποταμό Σω, στη δεξιά του όχθη, στο Ετρεπί.

Έχει μήκος 116,2 χιλιόμετρα  και ακολουθώντας πρώτα μια κατεύθυνση από νότια προς βόρεια, η πορεία του στρέφεται και τελικά συμβάλλει στον Σω σε ανατολική-δυτική κατεύθυνση.

Είναι, μαζί με τον ποταμό Σω, ένας από τους δύο κύριους ποταμούς που διασχίζουν το νότιο τμήμα του οροπεδίου Μπαρουά στο νομό Μεζ.

Σε μεγάλο τμήμα του ρέει παράλληλα με το κανάλι Μάρνη-Ρήνου. Χάρτης του νομού Μεζ με τον ποταμό Ορναίν στο νότο του.

### Νομοί και κύριες κοινότητες

Ο ποταμός διασχίζει 39 κοινότητες σε 3 νομούς.

* Βοζ : Γκραν, Αβρανβίλ
* Μεζ : Γκονρεκούρ-λε-Σατώ, Λινί-αν-Μπαρουά, Βελαίν, Νανσουά-συρ-Ορναίν, Μπαρ-λε-Ντυκ, Ρεβινί-συρ-Ορναίν
* Μαρν

Αλιεία
------

Ο ποταμός προσφέρεται για ψάρεμα με πολλά είδη ψαριών, κυριότερο την πέστροφα.

Η κοιλάδα του Ορναίν
--------------------

Ο ποταμός Ορναίν στο Λινί-αν-Μπαρουά
Η κοιλάδα του ποταμού, η οποία βρίσκεται σχεδόν αποκλειστικά στο νότιο τμήμα του νομού Μεζ, συγκεντρώνει στο μεσαίο τμήμα της τις κύριες πόλεις της νότιας περιοχής: Λινί-αν-Μπαρουά, την πρωτεύουσα Μπαρ-λε-Ντυκ και το Ρεβινί-συρ-Ορναίν.

Η κοιλάδα αυτή αποτελεί επίσης σημαντικό άξονα επικοινωνίας, καθώς τη διασχίζει το σιδηροδρομικό δίκτυο Παρίσι-Στρασβούργο. Το κανάλι Μάρνη-Ρήνου διέρχεται επίσης μέσω αυτής της κοιλάδας.

Περιλαμβάνει επίσης πολλές βιομηχανίες :

* κατασκευή αυτοκινήτων (Evobus) και οπτικών στο Λινί-αν-Μπαρουά.

* βιομηχανίες προϊόντων συρματοποίησης και μηχανικής ακριβείας.
* βιομηχανία ξύλου στη Λονγκβίλ-αν-Μπαρουά.
* κλωστοϋφαντουργίες στο Μπαρ-λε-Ντυκ.

Η κοιλάδα κατοικήθηκε πριν τη ρωμαϊκή κατάκτηση από τη γαλατική φυλή των Λεύκων. Δύο οχυρά (oppida) υπήρχαν στα υψώματα της περιοχής, το κυριότερο είναι στο Μποβιόλ, που στα χρόνια της ρωμαϊκής ειρήνης μεταφέρθηκε χαμηλότερα στην κοιλάδα και δημιούργησε το Νάσιουμ, πρωτεύουσα των Λεύκων, σημερινό Ναι-ω-Φορζ.

Παραπομπές
----------

1. 1 2 . «www.sandre.eaufrance.fr». Αρχειοθετήθηκε από το πρωτότυπο στις 19 Απριλίου 2021.
2. 1 2 . «meuse/carte-plan-departement». Αρχειοθετήθηκε από το πρωτότυπο στις 21 Οκτωβρίου 2019.
**Ο Κωνσταντίνος Καρέτσας** (γεννημένος στις 19 Νοεμβρίου 2007) είναι Βέλγος ποδοσφαιριστής που παίζει για την Βελγική Γκενκ στο Πρωτάθλημα ποδοσφαίρου του Βελγίου.

Καριέρα
-------

Ο Καρέτσας είναι προϊόν της ακαδημίας της Γκενκ. Πέρασε τρία χρόνια στην Άντερλεχτ πριν επιστρέψει στη Γκενκ τον Ιανουάριο του 2023. 

Έκανε το επαγγελματικό του ντεμπούτο για τη Γιονγκ Γκενκ στο εναρκτήριο παιχνίδι της σεζόν 2023-24 σε ηλικία δεκαπέντε ετών. Σκόραρε τρία γκολ στα πρώτα επτά παιχνίδια του πρωταθλήματος.  Όταν σημείωσε το πρώτο του επαγγελματικό γκολ την 1η Σεπτεμβρίου 2023, στη δεύτερη κατηγορία ποδοσφαίρου του Βελγίου εναντίον της δεύτερης ομάδας της Άντερλεχτ, έγινε ο νεότερος σκόρερ στην ιστορία του βελγικού ποδοσφαίρου.

Διεθνής καριέρα
---------------

Ο Καρέτσας γεννήθηκε στο Βέλγιο από Έλληνες γονείς.  Είναι διεθνής με την ομάδα νέων του Βελγίου.

Παραπομπές
----------

1. ↑  «K.Karetsas». *Soccerway*. Ανακτήθηκε στις 2 Οκτωβρίου 2023.
2. ↑  «Anderlecht: the great talent Konstantinos Karetsas heads to Genk». 10 Ιανουαρίου 2023. Ανακτήθηκε στις 2 Οκτωβρίου 2023.
3. ↑  «KONSTANTINOS KARETSAS: THE 15-YEAR-OLD 'WONDERKID' LIGHTING UP THE BELGIAN SECOND TIER». *Onefootball.com*. 2 Οκτωβρίου 2023. Ανακτήθηκε στις 2 Οκτωβρίου 2023.
4. ↑  «VIDEO: 15-year-old wonderkid Konstantinos Karetsas scores a screamer, becoming the youngest scorer in Belgian football history». *Nogomania.com*. 7 Σεπτεμβρίου 2023. Ανακτήθηκε στις 2 Οκτωβρίου 2023.
5. ↑  «RSC ANDERLECHT II VS. KRC GENK II 1 - 1». *Soccerway*. 1 Σεπτεμβρίου 2023.
6. ↑
7. ↑  «Big blow for Anderlecht: the great talent Konstantinos Karetsas goes to Genk». *Sudinfo.be*. Ανακτήθηκε στις 2 Οκτωβρίου 2023.
Ο **5145 Φόλος** είναι ένας αστεροειδής που ανήκει στην κατηγορία των Κενταύρων. Η τροχιά του είναι έκκεντρη, με το περιήλιο να είναι λιγότερο από αυτό του Κρόνου και το αφήλιο μεγαλύτερο από αυτό του Ποσειδώνα. Από το 764 π.Χ. δεν έχε μία ορισμένη αστρονομική μονάδα, κάτι που συμβαίνει μέχρι το 5290. Πιστεύεται πως ο Φόλος ήταν ένα αντικείμενο της Ζώνης του Κάιπερ.

Ανακαλύφθηκε από τον Ντέιβιντ Ραμπίνοβιτς στις 9 Ιανουαρίου 1992, στα πλαίσια του προγράμματος του Πανεπιστημίου της Αριζόνα *Spacewatch*, και πήρε το όνομά του από τον κένταυρο Φόλο, αδελφό του Χείρωνα από τον οποίο έχει πάρει το όνομά του ο αστεροειδής 2060 Χείρων. Το προσωρινό του όνομα ήταν **1992 AD**.

Ο 5145 Φόλος ήταν ο δεύτερος αστεροειδής κένταυρος που ανακαλύφθηκε και γρήγορα παρατήρησαν πως το χρώμα του ήταν κόκκινο, κάτι που του έδωσε το ψευδώνυμο «Big Red» («Μεγάλος Κόκκινος»). Το χρώμα εικάζεται πως προέρχεται από οργανικές ενώσεις στην επιφάνειά του. Η σύνθεση της επιφάνειάς του έχει υπολογιστεί από το φάσμα συντελεστή ανάκλασης, χρησιμοποιώντας δύο διαχωρισμένα συστατικά (με μία μέθοδο βάση της θεωρίας Hapke): σκούρος άμορφος άνθρακας και ένα μείγμα πάγου ύδατος, πάγου μεθανόλης, ολιβίνη, και σύνθετων οργανικών ενώσεων (tholins). Το τμήμα του σκούρου άνθρακα χρησιμοποιήθηκε για να ταιριάξει με την χαμηλή λευκαύγεια του αστεροειδή.

Αντίθετα με τον 2060 Χείρων, δεν έχει δείξει σημάδια δραστηριότητας ως κομήτης.

Η διάμετρός του εκτιμάται πως είναι 185 ± 16 χλμ.

Παραπομπές
----------

1. ↑  The Organic Surface of 5145 Pholus: Constraints Set by Scattering Theory[*νεκρός σύνδεσμος*]
2. ↑  The Composition of Centaur 5145 Pholus\*1[*νεκρός σύνδεσμος*]

Αναφορές
--------

* «JPL Small-Body Database Browser: 5145 Pholus (1992 AD)». 27 Μαΐου 2008.  - Δεδομένα.
* Tegler, Stephen C. (26 Ιανουαρίου 2006). «Kuiper Belt Object Magnitudes and Surface Colors». Αρχειοθετήθηκε από το πρωτότυπο στις 16 Νοεμβρίου 2007.  - Διάφορες μετρήσεις αντικειμένων της Ζώνης Κάιπερ.
* «Fifty clones of Centaur 5145 Pholus all passing within ~100Gm of Neptune on 5290-07-07». Αρχειοθετήθηκε από το πρωτότυπο στις 19 Σεπτεμβρίου 2010. Ανακτήθηκε στις 15 Σεπτεμβρίου 2009.  (Solex 10)
* SOLEX
* Orbital simulation από το JPL (Java) / Ephemeris

Εξωτερικοί σύνδεσμοι
--------------------

* Πολυμέσα σχετικά με το θέμα  5145 Pholus στο Wikimedia Commons

  


|  |  |
| --- | --- |
| 

|  |
| --- |
| * Πύλη:Ηλιακό Σύστημα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2018000906

 |

 |
Η **Μνημοσύνη** (*Mnemosyne*) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,29. Το αστρικό φωτογραφικό του μέγεθος στη μέση αντίθεσή του είναι 10,7 και σε απόσταση μιας αστρονομικής μονάδας από τη Γή και 6,5 από τον Ήλιο. Ανακαλύφθηκε στις 22 Σεπτεμβρίου 1859 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από τo Ντίσελντορφ, και πήρε το όνομα της Τιτανίδας Μνημοσύνης της ελληνικής μυθολογίας. 

Η μέση διάμετρός της υπολογίσθηκε σε 112,6 χλμ. ενώ η μάζα της σε 1,5 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Μνημοσύνης εκτιμάται σε 3,15 cm/sec², δηλαδή είναι 310 φορές μικρότερη από την αντίστοιχη γήινη, ενώ η μέση ταχύτητα διαφυγής εκτιμάται σε 59,5 m/sec (214 χιλιόμετρα την ώρα).

Είναι άγνωστο αν και με ποια περίοδο περιστρέφεται η Μνημοσύνη γύρω από τον άξονά της. Το άλβεδό της είναι περίπου 0,215 και ο φασματικός τύπος της **S** (λιθώδης). Η μέση θερμοκρασία στην επιφάνειά της υπολογίζεται σε 116 βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. ssd.jpl.nasa.gov/tools/sbdb\_lookup.html#/?sstr=20000057. Ανακτήθηκε στις 16  Οκτωβρίου 2023.
2. 1 2  *Εγκυκλοπαίδεια Νέα Δομή*. Τεγόπουλος - Μανιατέας. 1996. σελ. 224, τομ. 22.
3. 1 2  Chamberlin, Alan. «JPL Small-Body Database Browser». *ssd.jpl.nasa.gov* (στα Αγγλικά). Ανακτήθηκε στις 25 Ιανουαρίου 2017.

Εξωτερικοί σύνδεσμοι
--------------------

* Προσομοίωση τροχιάς (Java Applet) / Εφημερίδα

  


Αστεροειδείς| 56 Μελέτη | 57 Μνημοσύνη | 58 Κονκορδία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh87007727

 |

 |
Η **Ελευθερία Χατζηνίκου** (γεννηθείσα στις 20 Απριλίου 1978) είναι ελληνίδα παίκτρια της πετοσφαίρισης, η οποία πλέον έχει αποσυρθεί. Ήταν μέρος της ελληνικής εθνικής ομάδας με 106 διεθνείς συμμετοχές. Ήταν μέλος της **Ελληνικής Εθνικής Ομάδας Ενόπλων Δυνάμεων** όπου κατέλαβε την 2η θέση στο Παγκόσμιο Στρατιωτικό πρωτάθλημα του 2004 στην Κατάνια της Σικελίας.

Αγωνίστηκε για την Ελλάδα στο ευρωπαϊκό πρωτάθλημα του 2001 στη Βάρνα της Βουλγαρίας, στους μεσογειακούς αγώνες της Τυνησίας το 2002, στο παγκόσμιο πρωτάθλημα του 2002 στη Γερμανία και στους Ολυμπιακούς αγώνες του 2004 στην Αθήνα. Σε επίπεδο συλλόγων, αγωνίστηκε για την Ε.Α. Λάρισας ξεκινώντας το 1990 για 12 χρόνια, την ομάδα του Μαρκόπουλου το 2002-2004, τον Φιλαθλητικό/ΠΑΟΚ το 2004-2006, τον Ολυμπιακό το 2006-2007. Αγωνίστηκε για τον Παναθηναϊκό από το 2007 έως το 2010 όπου και δήλωσε πως αποσύρεται από το άθλημα, έχοντας κατακτήσει **4 πρωταθλήματα και 3 κύπελλα Ελλάδας, καθώς και τη 2η θέση στο Challenge Cup του Ευρωπαϊκού πρωταθλήματος το 2010**. Το 2011 και ενώ η ομάδα του Παναθηναϊκού βρισκόταν στην πέμπτη θέση λίγο πριν το τέλος του α' γύρου , ζητήθηκε η συνδρομή της μετά από 9 μήνες αποχής της. Δέχτηκε και κατάφερε να κερδίσει το 4ο πρωτάθλημα της με τον Παναθηναϊκό. Εκείνη τη χρονιά αναδείχτηκε **MVP του ελληνικού πρωταθλήματος**. 

Είναι Παγκόσμια Πρωταθλήτρια με το 1ο Λύκειο Λάρισας όπου κατέκτησε το 1994 την 5η θέση στο Παγκόσμιο Σχολικό Πρωτάθλημα του Παρισιού και το 1996 την 3η θέση στο αντίστοιχο Παγκόσμιο Πρωτάθλημα στη Μπρατισλάβα. Επιπλέον, έχει κατακτήσει χρυσά μετάλλια στα πανελλήνια πρωταθλήματα κορασίδων και νεανίδων με την πρώτη της ομάδα, Ε.Α.Λάρισας.

Τίτλοι
------

* Πρωταθλήματα Ελλάδας
	+ 2008, 2009, 2010, 2011
* Κύπελλα Ελλάδας
	+ 2008, 2009, 2010

Παραπομπές
----------

1. ↑  www.worldofvolley.com/wov-community/players/26503.html.
2. ↑  «Chatzinikou - Player's biography». *www.fivb.org*. Ανακτήθηκε στις 13 Φεβρουαρίου 2018.
3. ↑  «Greece women's volleyball roster at FIVB.com». *2004 Athens*. FIVB. 18 Σεπτεμβρίου 2015.

|  |  |  |  |  |
| --- | --- | --- | --- | --- |
| 

| π • σ • ε
Βραβείο πολυτιμότερης πετοσφαιρίστριας ελληνικού πρωταθλήματος |
| --- |
|  |
| 
2000: Ιορδανίδου | 2001: Ιορδανίδου & Γκαραγκούνη | 2002: Γένσκοβα | 2003: Γένσκοβα | 2004: Βλάχου & Ιορδανίδου | 2005: Γκαραγκούνη | 2006: Σιμάνκοβα | 2007: Γκαραγκούνη | 2008: Ντουμιτρέσκου | 2009: Κόντε | 2010: Μόλναρ | 2011: Χατζηνίκου | 2012: Κάταλιν | 2013: Γιακουμή | 2014: Κονόμη | 2015: Μπραμπόροβα | 2016: Γιώτα | 2017: Χριστοδούλου | 2018: Χίπε | 2019: Χριστοδούλου | 2020: Δεν απονεμήθηκε | 2021: Δεν τελείωσε | 2022: Γκρόθες | 2023: Παπαφωτίου |  |

 |
Ο **Ουαετκά** ήταν αρχαίος Αιγύπτιος υψηλός αξιωματούχος. που έφερε τον τίτλο "γιος του βασιλιά". Αποκαλείται επίσης Τούκα. Έζησε κατά τη Τέταρτη Δυναστεία Φαραώ.

Ο Ουαετκά ήταν γιος του πρίγκιπα Χουφουχάφ και της πριγκίπισσας Νεφερτκαού Β΄, και έτσι εγγονός του Χέοπα. Ο αδελφός του Ουαετκά ήταν ο Ιουενκά και είχε επίσης μια αδελφή.

Ο πρίγκιπας Ουαετκά απεικονίζεται μαζί με τους γονείς τους στο διπλό μασταμπά τους τη Γκίζα, προσφέροντας στον πατέρα του πάπυρους, ενώ επίσης απεικονίζεται γονατιστός.

Παραπομπές
----------

1. ↑  «Giza mastabas G7000». Αρχειοθετήθηκε από το πρωτότυπο στις 22 Απριλίου 2023. Ανακτήθηκε στις 10 Φεβρουαρίου 2019.
2. ↑  «Giza archives». Αρχειοθετήθηκε από το πρωτότυπο στις 11 Οκτωβρίου 2008. Ανακτήθηκε στις 10 Φεβρουαρίου 2019.
Ο **Άντριου Τζον Πιρς** (Andrew John Pearce, OBE) είναι Βρετανός διπλωμάτης και υπηρέτησε ως Κυβερνήτης του Μοντσερράτ από τον Φεβρουάριο του 2018 έως τον Μάρτιο του 2022.

Ασχολήθηκε με την επιστημονική έρευνα και στη συνέχεια έγινε μέλος του Φόρειν Όφις (FCO) το 1988. Από το 1992 υπηρέτησε σε διάφορες διπλωματικές θέσεις στο Τελ Αβίβ, την Πρετόρια, το Βουκουρέστι, την Μπανγκόκ και στη Βίλνιους. Τιμήθηκε με τον τίτλο του Ιππότη του Τάγματος της Βρετανικής Αυτοκρατορίας (OBE) το 2013 ως επικεφαλής ασφαλείας στο Φόρειν Όφις και στο αρμόδιο Διευθυντήριο. Το 2017 ανέλαβε επιτετραμμένος της βρετανικής πρεσβείας στη Λιθουανία.

Τον Δεκέμβριο του 2017 ανακοινώθηκε από το Φόρειν Όφις ότι ο Πιρς θα διαδεχτεί την Ελίζαμπεθ Καριέρ στο αξίωμα του Κυβερνήτη του Μοντσερράτ.  Συνακόλουθα, ανέλαβε καθήκοντα την 1η Φεβρουαρίου 2018.

Παραπομπές
----------

1. ↑  «Who's who» (Βρετανικά αγγλικά, Αγγλικά) A & C Black.
2. ↑  «Queen's birthday honours list 2013: Diplomatic». *The Guardian*. 14 Ιουνίου 2013.. Ανακτήθηκε στις 6 Ιανουαρίου 2018.
3. ↑  «New Governor Appointed for Montserrat». *Discover Montserrat*. 4 Δεκεμβρίου 2017. Αρχειοθετήθηκε από το πρωτότυπο στις 2018-03-18.. Ανακτήθηκε στις 6 Ιανουαρίου 2018.
4. ↑  «Change of Governor of Montserrat in January 2018 - GOV.UK». *www.gov.uk* (στα Αγγλικά). Ανακτήθηκε στις 6 Ιανουαρίου 2018.
Χημική δομή της εργονοβίνης
H **εργομητρίνη**, επίσης γνωστή ως **εργονοβίνη**, είναι ένα φάρμακο που χρησιμοποιείται για να προκαλέσει συσπάσεις της μήτρας για τη θεραπεία της κολπικής αιμορραγίας μετά τον τοκετό. Μπορεί να χορηγηθεί είτε από το στόμα, είτε με ενδομυική ή ενδοφλέβια ένεση. Αρχίζει να δρα εντός περίπου 15 λεπτών όταν λαμβάνεται από το στόμα, ενώ έχει ταχύτερη επίδραση όταν χρησιμοποιείται σε ενέσιμη μορφή. Η επίδραση διαρκεί από 45 εως 180 λεπτά.

Συχνές παρενέργειες περιλαμβάνουν την υψηλή αρτηριακή πίεση, έμετο, επιληπτικές κρίσεις, κεφαλαλγία, και χαμηλή αρτηριακή πίεση. Αρχικά παρασκευαζόταν από τον μύκητα ερυσιβώδη όλυρα, όμως μπορεί επίσης να παραχθεί συνθετικά από λυσεργικό οξύ. Λόγω του ότι είναι δυνατόν να παρασκευαστεί Διαιθυλαμίδιο του λυσεργικού οξέος (LSD) από εργομητρίνη, το φάρμακο είναι ελεγχόμενο.

Η εργομητρίνη εφευρέθηκε το 1932. Βρίσκεται στον Κατάλογο Βασικών Φαρμάκων του Παγκόσμιου Οργανισμού Υγείας, με τα πιο αποτελεσματικά και ασφαλή φάρμακα που απαιτούνται σε ένα σύστημα υγείας. Το κόστος χονδρικής στον αναπτυσσόμενο κόσμο είναι μεταξύ 0,12 και 0,41 USD για μια ενέσιμη δόση και 0,01 USD για ένα χάπι το 2014. Στις Ηνωμένες Πολιτείες κοστίζει περίπου 1,75 USD ανά δόση.

Παραπομπές
----------

1. 1 2 3 4 5  «Ergonovine Maleate». The American Society of Health-System Pharmacists. Αρχειοθετήθηκε από το πρωτότυπο στις 25 Δεκεμβρίου 2015. Ανακτήθηκε στις 1 Δεκεμβρίου 2015.
2. ↑  Ravina, Enrique (11 Ιανουαρίου 2011). *The Evolution of Drug Discovery: From Traditional Medicines to Modern Drugs*. John Wiley & Sons. ISBN 9783527326693.
3. ↑  Sneader, Walter (23 Ιουνίου 2005). *Drug Discovery: A History*. John Wiley & Sons. ISBN 9780471899792.
4. ↑  King, Leslie A. (2009). *Forensic Chemistry of Substance Misuse: A Guide to Drug Control*. Royal Society of Chemistry. ISBN 9780854041787.
Το **ξυλάγγουρο** ή **αντζούρι** είναι μια ποικιλία αγγουριού που φυτρώνει σε δέντρο όπως δηλώνει το όνομα του. Στην Ελλάδα καλλιεργείται κυρίως στην Κρήτη όπου καταναλώνεται ευρέως.

Είναι σκληρό και άκαμπτο, καταναλώνεται με το φλούδι και φτάνει γύρω στα 70 εκατοστά σε μήκος. Η φλούδα του είναι ανοιχτού πράσινου χρώματος και αρκετά λεπτή. Η σάρκα του είναι εύγευστη και δεν είναι καθόλου πικρή.

Σε χώρες της Μέσης Ανατολής γίνεται τουρσί.

Ξυλάγγουρο
Αντζούρια προς πώληση σε λαϊκή αγορά στα Χανιά

Παραπομπές
----------

1. ↑   Wild Cucumbers Got You In a Pickle?

Δείτε επίσης
------------

* Αγγούρι
* Πεπόνι

Εξωτερικοί σύνδεσμοι
--------------------

* Λεξιλογικός ορισμός του ξυλάγγουρο  στο Βικιλεξικό
* Πολυμέσα σχετικά με το θέμα  Cucumis melo flexuosus group στο Wikimedia Commons
Αναπαράσταση ενός βακτηρίου που περιέχει τρία πλασμίδια
Τα **πλασμίδια** είναι δίκλωνα, κυκλικά μόρια DNA, το μέγεθος των οποίων ποικίλλει, που εντοπίζονται σε πολλά βακτήρια και περιέχουν μικρό ποσοστό της γενετικής πληροφορίας του κυττάρου (1 -2 %). Ο όρος πλασμίδιο εισήχθη από τον Αμερικανό μοριακό βιολόγο Joshua Lederberg το 1952. Ένα βακτήριο μπορεί να περιέχει ένα ή περισσότερα πλασμίδια, συνήθως 2-50 αντίγραφα ανά κύτταρο, τα οποία πολλαπλασιαζονται ανεξάρτητα απο το κύριο βακτηριακό μόριο DNA. Συνεπώς, τα πλασμίδια αποτελούν εξωχρωμοσωμικό γενετικό υλικό και μαζί με τα βακτηριακά χρωμοσώματα, συγκροτούν το βακτηριακό γένωμα. Μεταξύ των γονιδίων που περιέχονται στα πλασμίδια υπάρχουν γονίδια ανθεκτικότητας σε αντιβιοτικά και γονίδια που σχετίζονται με τη μεταφορά γενετικού υλικού από ένα βακτήριο σε άλλο. Τα πλασμίδια έχουν τη δυνατότητα να ανταλλάσσουν γενετικό υλικό τόσο μεταξύ τους όσο και με το κύριο μόριο DNA του βακτηρίου, καθώς και να μεταφέρονται από ένα βακτήριο σε άλλο. Με τον τρόπο αυτό μετασχηματίζουν το βακτήριο στο οποίο εισέρχονται και του προσδίδουν καινούργιες ιδιότητες. Τα πλασμίδια αποτελούν πολύτιμο εργαλείο των τεχνικών της Γενετικής Μηχανικής. Παίζουν σημαντικό ρόλο στην κλωνοποίηση γονιδίων για την παραγωγή σημαντικών πρωτεϊνών, όπως της ινσουλίνης. Πολυτιμο εργαλείο στη Γενετική Μηχανική αποτελεί το πλασμίδιο Ti (Tumor inducing factor),που βρίσκεται στο βακτήριο Agrobacterium tumefaciens.

Ως φορείς κλωνοποίησης
----------------------

Τα πλασμίδια χρησιμοποιούνται ευρύτατα στην Γενετική Μηχανική ως φορείς κλωνοποίησης. Φορέας κλωνοποίσης καλείται ένα μόριο το οποίο μπορεί να αναπαράγεται αυτόνομα σε έναν κατάλληλο οργανισμό-ξενιστή. Πολλά πλασμίδια λόγω αυτού του ρόλου τους έχουν βελτιστοποιηθεί εργαστηριακά για να εξυπηρετούν ορισμένους πειραματικούς στόχους (εισαγωγή και πολλαπλασιασμός θραυσμάτων ξένου DNA). Τα πλασμίδια φορείς διαθέτουν μία περιχή που ονομάζεται πολυσυνδέτης και περιέχει πολλές μοναδικές περιοριστικές θέσεις στην αλληλουχία της (θέσεις αναγνώρισης από περιοριστικές ενδονουκλεάσες). Ο πολυσυνδέτης, επομένως, μπορεί να κοπεί με πολλά διαφορετικά περιοριστικά ένζυμα ή συνδυασμούς ενζύμων παρέχοντας μεγάλη ευχέρεια ως προς το εύρος των θραυσμάτων που μπορούν να ενσωματωθούν. Άλλο χαρακτηριστικό των πλασμιδίων φορέων κλωνοποίησης είναι τα γονίδια-ανταποκριτές. Τα γονίδια ανταποκριτές είναι γονίδια τα οποία κωδικοποιούν κάποια φθορίζουσα πρωτεΐνη ή κάποιο ένζυμο που προσδίδει ανθεκτικότητα σε κάποιο αντιβιοτικό. Τα γονίδια-ανταποκριτές χρησιμοποιούνται για την ανίχνευση των φορέων που έχουν ενσωματώσει κάποιο ξένο θραύσμα DNA, καθώς η εισαγωγή του σε αυτά οδηγεί σε ανιχνεύσιμα αποτελέσματα στις αποικίες του ξενιστή (π.χ. αλλαγή χρώματος).

Δείτε επίσης
------------

* Ανασυνδυασμένο DNA

Πηγές
-----

* Βιολογία Γ Λυκείου Αρχειοθετήθηκε 2016-03-04 στο Wayback Machine.
* Βιοχημεία J.M. Berg, J. L. Tymoczko, G. J. Gatto, L. Stryer

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85103093
* NDL: 01031244
* NKC: ph124095

 |

 |
Η **Πολιορκία της Βαρσοβίας του 1794** ήταν κοινή ρωσική και πρωσική πολιορκία της πρωτεύουσας της Πολωνικής-Λιθουανικής Κοινοπολιτείας, κατά τη διάρκεια της Εξέγερσης του Κοστσιούσκο το καλοκαίρι του 1794. Τελείωσε με πολωνική νίκη όταν, μετά από δίμηνη πολιορκία, ο πρωσικός και ο ρωσικός στρατός τερμάτισαν την πολιορκία και αποχώρησαν από τη Βαρσοβία.

Ιστορικό
--------

Η Βαρσοβία, η πρωτεύουσα της Πολωνικής-Λιθουανικής Κοινοπολιτείας, ήταν μια από τις βασικές στρατηγικές περιοχές για όλες τις πλευρές στην Εξέγερση του Κοστσιούσκο. Εξασφαλισμένη από τους Πολωνούς κατά τη διάρκεια της εξέγερσης της Βαρσοβίας τον Απρίλιο, απειλήθηκε από τις δυνάμεις της Αυτοκρατορικής Ρωσίας και του Βασιλείου της Πρωσίας. Ο ηγέτης της Εξέγερσης, Ταντέους Κοστσιούσκο, συγκέντρωσε δυνάμεις για να υπερασπιστεί τη Βαρσοβία και γύρω στις 7 με 11 Ιουλίου έδωσε μια καθυστερημένη μάχη στο Ράσιν.

Ο Κοστσιούσκο κατάφερε να κερδίσει λίγο χρόνο για να ολοκληρώσει την προετοιμασία για την επερχόμενη πολιορκία, μοιράζοντας τις δυνάμεις του σε στρατό πεδίου (23.000), φρουρά (3.000) και πολιτοφυλακή (18.000). Μια άλλη εκτίμηση, του έδωσε 35.000 άνδρες και 200 όπλα. Ο στρατός του πεδίου είχε μια σειρά από οχυρώσεις πεδίου και χαρακώματα προετοιμασμένα έξω από τα κύρια τείχη και τις οχυρώσεις της πόλης.

Οι πολιορκητικές δυνάμεις βρίσκονταν υπό τη διοίκηση του Βασιλιά Φρειδερίκου Γουλιέλμου Β΄ της Πρωσίας, του οποίου ο στρατός αριθμούσε περίπου 25.000 άτομα και 179 πυροβόλα όπλα, με τον Ρωσικό Στρατό να αποτελείται από περίπου 65.000 άτομα και 74 όπλα υπό τον Γιόχαν Χέρμαν φον Φέρσεν. Μια άλλη εκτίμηση, δίνει το μέγεθος της Πρωσίας σε 30.000 και της Ρωσίας σε 13.000.

Πολιορκία
---------

Οι επιτιθέμενοι αποφάσισαν να καθυστερήσουν την επίθεσή τους, περιμένοντας το βαρύ πυροβολικό. Ξεκίνησαν την πρώτη τους επίθεση στις 27 Ιουλίου προς την κατεύθυνση της Βόλα, αλλά απωθήθηκαν από μια μεραρχία υπό τον Πρίγκιπα Γιούζεφ Πονιατόφσκι. Για να ανακουφίσει την πίεση της πολιορκίας, ο Κοστσιούσκο διέταξε την Εξέγερση της Μείζονος Πολωνίας, η οποία πέτυχε να αναστατώσει τις πρωσικές δυνάμεις. Ο Κοστσιούσκο έγινε πιο ριζοσπαστικός στην πολιτική του επιρροή, υποστηρίζοντας τους Πολωνούς Ιακωβίνους, για να συγκεντρώσει περισσότερη λαϊκή υποστήριξη. Η δεύτερη επίθεση από τον πολιορκητικό Πρωσικό και Ρωσικό στρατό στις 26 με 28 Αυγούστου καταστάλθηκε επίσης και με την εξάπλωση της αναταραχής στην Μείζων Πολωνία, ο Φρειδερίκος Γουλιέλμος Β΄ διέταξε τις δυνάμεις του να τερματίσουν την πολιορκία και να αποσυρθούν. Οι Πρώσοι θα υποχωρούσαν στον ποταμό Μπζούρα, ενώ οι Ρώσοι, υπό τον Γιόχαν Χέρμαν φον Φέρσεν, θα στρατοπέδευαν κοντά στη νότια περιοχή του ποταμού Πιλίτσα.

Η πολωνική νίκη στη Βαρσοβία θεωρείται ένα από τα σημαντικότερα επιτεύγματα του Κοστσιούσκο και μία από τις δύο μεγαλύτερες νίκες της Πολωνίας στην Εξέγερση, δεύτερη μετά την επιτυχία της ίδιας της Εξέγερσης της Μείζονος Πολωνίας, η οποία εμπνεύστηκε από την πολιορκία.

Επακόλουθα
----------

Παρά τη νίκη αυτή, η Εξέγερση θα τελείωνε σύντομα με την ήττα του Κοστσιούσκο στη Μάχη του Ματσιεγιοβίτσε τον Οκτώβριο, ακολουθούμενη από την αιματηρή κατάληψη της Βαρσοβίας το Νοέμβριο.

Παραπομπές
----------
Ο **Ανέστης Αφεντουλίδης** ήταν Έλληνας παλαίμαχος ποδοσφαριστής. Συνέδεσε το όνομά του με αυτό του Α.Γ.Σ.Κ. Καστοριά, αποτελώντας τον πρώτο σκόρερ στην ιστορία του. Διακρίθηκε επίσης με τη φανέλα του ΠΑΟΚ, ενώ με τη φανέλα και των δυο ομάδων σημείωσε συνολικά 65 τέρματα στην Α΄ Εθνική.

Γεννήθηκε το 1941 στη Μεσοποταμία Καστοριάς. Ξεκίνησε το ποδόσφαιρο από την ομάδα της γενέτειρας του, Αστραπή Μεσοποταμίας και στην ηλικία των 11 ετών μεταπήδησε στην Ορεστιάδα Καστοριάς. Το 1962 μεταπήδησε στον Άρη Καστοριάς, την μετέπειτα Α.Γ.Σ.Κ. Καστοριά. Τη σεζόν 1962-63 κατέκτησε αμέσως το πρωτάθλημα Ε.Π.Σ. Βορειοδυτικής Μακεδονίας και την άνοδο στην Β΄ Εθνική, στην οποία διακρίθηκε τα επόμενα χρόνια ενώ τη σεζόν 1963-64 σημείωσε 23 τέρματα και αναδείχθηκε πρώτος σκόρερ του 4ου ομίλου.

Το 1965 μεταπήδησε στον ΠΑΟΚ, με τη φανέλα του οποίου έκανε την εμφάνισή του στην Α΄ Εθνική και αγωνίστηκε με επιτυχία για 5 χρόνια σημειώνοντας 158 συμμετοχές και 58 τέρματα συνολικά. Το 1970 επέστρεψε στην Καστοριά, όπου και αγωνίστηκε μέχρι και το 1976 όποτε και αποσύρθηκε από την ενεργό δράση ως ποδοσφαιριστής, έχοντας προηγουμένως συμβάλει τα μέγιστα για την άνοδο στην Α΄ Εθνική το 1974. Αξιοσημείωτα με δικό του τέρμα η νεοφώτιστη Καστοριά νίκησε με 1-0 τον επίσης νεοφώτιστο ΠΑΣ Γιάννινα στην πρεμιέρα της Α΄ Εθνικής στις 29 Σεπτεμβρίου του 1974. Με τη φανέλα της Καστοριάς σημείωσε 210 συμμετοχές και 82 τέρματα συνολικά, αποτελώντας τον αρχισκόρερ του συλλόγου, ενώ τις χρονιές 1971-72 και 1972-73 αναδείχθηκε πρώτος σκόρερ στον 3ο όμιλο της Β΄ Εθνικής με 20 τέρματα αντίστοιχα.

Διακρίσεις
----------

* Πρώτος σκόρερ στην Β΄ Εθνική:
	+ 1963-64 (4ος Όμιλος): 23 γκολ.
	+ 1971-72 (3ος Όμιλος): 20 γκολ.
	+ 1972-73 (3ος Όμιλος): 20 γκολ.
* Πρωταθλητής Β΄ Εθνικής:
	+ 1973-74 (3ος όμιλος)

Παραπομπές
----------

1. ↑  Greece - All-Time Top Scorers 1959/1960-1998/1999 rsssf.com
2. ↑  Greece - List of Second Level Topscorers rsssf.com
3. ↑  Greece - List of Second Level Topscorers rsssf.com

Πηγές
-----

* Τιμητική πλακέτα στον παλαίμαχο ποδοσφαιριστή του ΠΑΟΚ Ανέστη Αφεντουλίδη απένειμε η ΠΕΔ/ΚΜ thestival.gr
* ΑΝΕΣΤΗΣ ΑΦΕΝΤΟΥΛΙ∆ΗΣ: ΕΝΑΣ ΠΡΑΓΜΑΤΙΚΟΣ ΑΣΣΟΣ ΤΩΝ ΓΗΠΕ∆ΩΝ ampelokipi-menemeni.gr Αρχειοθετήθηκε 2020-10-03 στο Wayback Machine.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Μοριακή δομή των μεθανοφουρανίων
Τα **μεθανοφουράνια** είναι μια οικογένεια οργανικών χημικών ενώσεων που βρίσκονται στη φύση σε μεθανογόνα αρχαία. Αυτά τα είδη μικροοργανισμών παράγουν 2-αμινομεθυλοφουράνιο συνδεδεμένο με μία φαινοξυομάδα. Σήμερα αναγνωρίζονται τουλάχιστον τρεις διαφορετικές καταληκτικές ομάδες: το R=τρικαρβοξυεπτανοΰλιο (ή απλώς «μεθανοφουράνιο»), το γλουταμυλ-γλουταμυλοφουράνιο (μεθανοφουράνιο b) και το τρικαρβοξυ-2-υδροξυεπτανοΰλιο (μεθανοφουράνιο c, δείτε την εικόνα).

Φορμυλίωση του μεθανοφουρανίου
------------------------------

Το μεθανοφουράνιο μετατρέπεται σε φορμυλομεθανοφουράνιο σε ένα πρώιμο στάδιο της μεθανογενέσεως. Το ένζυμο δεϋδρογενάση του φορμυλομεθανοφουρανίου (αριθμός EC: 1.2.99.5) φορμυλιώνει το μεθανοφουράνιο χρησιμοποιώντας διοξείδιο του άνθρακα, την κυριότερη πηγή C1 στη μεθανογένεση.

Αποφορμυλίωση του μεθανοφουρανίου
---------------------------------

Το ένζυμο φορμυλοτρανσφεράση του φορμυλομεθανοφουρανίου-τετραϋδρομεθανοπτερίνης καταλύει τη μεταφορά μιας ομάδας φορμυλίου από το φορμυλομεθανοφουράνιο στο άτομο αζώτου N5 της τετραϋδρομεθανοπτερίνης (συντομογραφικά H4MPT). Αυτό το ένζυμο έχει γίνει δυνατό να κρυσταλλοποιηθεί και δεν περιέχει προσθετική ομάδα.

Παραπομπές
----------

1. ↑  Thauer R.K. (Σεπτέμβριος 1998). «Biochemistry of methanogenesis: a tribute to Marjory Stephenson. 1998 Marjory Stephenson Prize Lecture». *Microbiology* **144** (Pt 9): 2377-2406. doi:10.1099/00221287-144-9-2377. PMID 9782487. Αρχειοθετήθηκε από το πρωτότυπο στις 2020-05-17.. Ανακτήθηκε στις 2023-12-22.
2. ↑  Vorholt J.A. Thauer R.K. (Σεπτέμβριος 1997). «The active species of CO2 utilized by formylmethanofuran dehydrogenase from methanogenic *Archaea*». *Eur. J. Biochem.* **248** (3): 919-924. doi:10.1111/j.1432-1033.1997.00919.x. PMID 9342247.
3. ↑  Acharya P. Warkentin E. Ermler U. Thauer R.K. Shima S. (Μάρτιος 2006). «The structure of formylmethanofuran: tetrahydromethanopterin formyltransferase in complex with its coenzymes». *J. Mol. Biol.* **357** (3): 870–879. doi:10.1016/j.jmb.2006.01.015. PMID 16466742.
Ο **Ιωάννης Δερμιτζάκης** (**Δερμιτζογιάννης**) (1907 -1984) ήταν δεξιοτέχνης του βιολιού και της λύρας από την Κρήτη.

Βιογραφικό
----------

Ο Ιωάννης Δερμιτζάκης γεννήθηκε το 1907 στη Μαρωνία Σητείας. Όταν ήταν μαθητής στο γυμνάσιο έμαθε μαντολίνο και θιαμπόλι (κρητικό πνευστό) ενώ αργότερα, αφού τελείωσε τις σπουδές του και εγκαταστάθηκε στο Ηράκλειο, έμαθε βιολί. Υπηρέτησε τη στρατιωτική του θητεία ως λοχίας πυροβολικού στη Σούδα και στη συνέχεια κατατάχθηκε στην Αστυνομία Πόλεων όπου υπηρέτησε τέσσερα χρόνια. Συμμετείχε στη σύλληψη του λήσταρχου Καραθανάση, που ήταν ένας από τους δράστες της απόπειρας δολοφονίας του Ελευθερίου Βενιζέλου. Αργότερα εγκαταστάθηκε στη Σητεία, όπου και τελειοποίησε τις μουσικές του δεξιότητες στο βιολί, τη λύρα και την κιθάρα και διατηρούσε δισκοπωλείο. 

Από το 1950 μέχρι το 1980 εξέδωσε τέσσερα βιβλία με μαντινάδες και περίπου 150 δίσκους. Στη δισκογραφία εμφανίστηκε πρώτη φορά το 1953 με δυο δίσκους. Το πρώτο βιβλίο του με τίτλο «Κρητικές Μαντινάδες», που περιελάμβανε 800 μαντινάδες, εκδόθηκε το 1953. Ακολούθησαν άλλα δύο το 1963 και το 1968. Το τελευταίο, που είχε τον τίτλο «Φιλοσοφία της ζωής» εκδόθηκε το 1979. Συνολικά συνέθεσε πάνω από 20.000 μαντινάδες με ποικίλη θεματολογία (ιστορία, πολιτική, λαογραφία, έρωτας, σάτιρα, διδαχή).

Παραπομπές
----------

1. ↑
2. ↑